NAANTALIN VANHUSNEUVOSTO PÖYTÄKIRJA

**Aika: torstai 25.4.2024 klo 14-16**

**Kokouksen jälkeen Erityisryhmien liikkumisen parantaminen-hankkeen tilaisuus yhdessä vammaisneuvoston kanssa klo 16-17**

**Paikka: Kaupungintalo, valtuustosali**

Osallistujat Irmeli Vainio pj.

Seija Tuominen vpj.

Heikki Saarinen

             Lasse Saarinen

Pertti Virtanen

Pirjo Maja, estynyt

Raija Kyttälä

Jouko Rinneranta

Eliisa Ansamaa, saapui klo 14.10

Pekka Valpola

Kristiina Kallioniemi

Minna Pykälämaa

Marketta Keihäs

Mirja Hirvonen

Seija Salminen

Anne Juvala, estynyt

Seppo Vainio

Jarmo Lehtisalo

Naantalin kaupunki

Eija Laurila

Marika Lineri siht.

1. **Kokouksen avaus**

Puheenjohtaja avasi kokouksen klo 14.00

1. **Todetaan läsnäolijat**

Todettiin läsnäolijat yllä esitetyn listan mukaisesti. Paikalla muut paitsi estyneiksi merkityt.

1. **Edellisen kokouksen pöytäkirjan hyväksyminen**

Edellisen kokouksen pöytäkirja on lähetetty sähköpostilla jäsenille ja varajäsenille 13.2.2024.

Päätösehdotus:

Hyväksytään edellisen kokouksen pöytäkirja

Päätös: Vanhusneuvosto hyväksyi edellisen kokouksen pöytäkirjan.

1. **Kotihoidon ja päivätoiminnan tilanne**

Varhan kotihoidon päällikkö Hannele Saarinen

Hannele Saarinen kertoo Varhan kotihoidon tilanteesta ja mahdollisista muutoksista, joita viime vuoden hyvinvointialuemuutos on tuonut sekä päivätoiminnan tilanteesta Varhan alueella.

Päätösehdotus:

Vanhusneuvosto merkitsee Hannele Saarisen osuuden tiedoksi.

Päätös: Vanhusneuvosto merkitsi Hannele Saarisen osuuden tiedoksi (liite 1).

Varhan ikääntyneiden asumispalveluiden palveluohjaaja Anna-Riikka Johansson saapui myös kokoukseen ja esitteli ikääntyneiden asiakasohjausta ja ostopalveluja. Myös Anna- Riikka Johanssonin osuus merkittiin tiedoksi (liite 2).

1. **Toimintakertomus 2023**

Sihteeri Marika Lineri

Vanhusneuvoston tulee laatia toiminnastaan vuosittain toimintakertomus. Vuoden 2023 toimintakertomus sisältää muun muassa vanhusneuvoston kokoonpanon ja kokoontumismäärät sekä kuvaa vuoden aikana toteutettuja toimintoja ja tehtyjä päätöksiä.

Päätösehdotus:

Vanhusneuvosto hyväksyy vuoden 2023 toimintakertomuksen.

Päätös: Toimintakertomukseen lisättiin Saaristo Naantalin eläkkeensaajat ry:n vuonna 2023 toimineiden jäsenten nimet. Sillä lisäyksellä vanhusneuvosto hyväksyi 2023 toimintakertomuksen (liite 3)

1. **Lisäys vanhusneuvoston toimintasääntöön**

Vapaa-aikapalvelupäällikkö Eija Laurila

Kaupunginhallitus käsitteli nuorisovaltuuston toimintasääntöä 5.2.2024. Käsittelyssä tuli hallitukselta lisäyksiä, jotka koskevat myös vammais- ja vanhusneuvostojen toimintasääntöä.

Toimintasääntöön tulee lisätä kirjaus alueellisesta toiminnasta ja edustajan valinnasta Varsinais-Suomen hyvinvointialueen vaikuttamistoimielimeen. Käytäntönä on ollut, että puheenjohtaja toimii alueellisena edustajana.

Lisäksi tulee kirjata velvoite sisällyttää toimintasääntöön toimintakautta koskevan toimintasuunnitelman laatiminen ja toimintakertomuksen antaminen.

Päätösehdotus:

Vanhusneuvosto hyväksyy kaupunginhallituksen määrittelemät kirjaukset toimintasääntöön.

Päätös: Vanhusneuvosto hyväksyi ehdotetut kirjaukset toimintasääntöön (liite 4).

1. **Vanhustenviikko 6.-13.10.2024**

Sihteeri Marika Lineri ja varapj. Seija Tuominen

Vanhustenviikon 6.10.- 13.10. (vko 41) ohjelman ja tapahtumien koordinoinnista ja markkinoinnista vastaa Eläkeliiton Naantalin yhdistys. Käytännössä viikon tapahtumia ja tilaisuuksia toteuttavat yhteistyössä vanhusneuvoston yhdistykset, muut taustayhteisöt sekä kunnan toimijat. Tapahtuman järjestävä taho hoitaa itse järjestämiseen tarvittavat resurssit ja mahdolliset järjestämisestä syntyvät kulut.

Ikäihmisten messut toteutetaan tänä vuonna vanhustenviikolla, pe 11.10. klo 11-14 urheilutalolla. Yhdistysten ja taustayhteisöjen tulee lähettää järjestämänsä tapahtumien ja tilaisuuksien tiedot (mitä, missä, milloin) Seija Tuomiselle seija.tuominen@netti.fi 31.5.mennessä. Myös osallistuminen ja paikkatarve ikäihmisten messuille tulee ilmoittaa Seijalle 31.5.mennessä.

Päätösehdotus:

Vanhusneuvosto hyväksyy Eläkeliiton Naantalin yhdistyksen koordinoinnista ja markkinoinnista vastaavaksi tahoksi. Vanhusneuvosto sitoutuu viikon tapahtumien järjestämiseen edustamansa yhdistyksen tai taustayhteisön resurssien mukaan sekä ilmoitusasioissa noudattamaan esitettyä määräaikaa mahdollistaakseen viikon sujuvan koordinoinnin ja markkinoinnin.

Päätös: Vanhusneuvosto hyväksyi asian ehdotuksen mukaisesti. Tarkempia yksityiskohtia koskien Ikäihmisten messujen käytännön järjestelyjä sovitaan seuraavassa työryhmän kokouksessa.

1. **Kevätretki Vienolaan**

Sihteeri Marika Lineri

Vanhusneuvosto tekee kevätretken leirialue Vienolaan, Rymättylään ke 22.5.

Lisätiedot retkestä liitteessä (liite 5). Retki on tarkoitettu vanhusneuvoston jäsenille.

Vienolaan on bussikuljetus Naantalin keskustasta. Halutessa Vienolaan voi tulla myös omakustanteisesti omalla autolla.

Retkelle tulee ilmoittautua etukäteen ke 15.5. mennessä

<https://forms.office.com/e/4Fgzw6JLDe>

Päätösehdotus: Vanhusneuvosto merkitsee kevätretken tiedoksi.

Päätös: Vanhusneuvosto merkitsi kevätretken tiedoksi

1. **Vanhusneuvostopäivä 2024**

Sihteeri Marika Lineri

Valtiovarainministeriö ja yhteistyökumppanit järjestävät **Vanhusneuvostopäivän keskiviikkona 30.10.2024** Helsingissä ja etäyhteydellä.

Varsinainen kutsu ja ilmoittautumislinkki lähetetään lähempänä tapahtumaa. Kutsu on tarkoitettu vanhusneuvostojen jäsenille. Tapahtumaan voi paikan päällä osallistua 1-2 vanhusneuvoston edustajaa. Vanhusneuvostopäivän teema ilmoitetaan kutsun yhteydessä. Lisätietoa myöhemmin tapahtumasta: avoinhallinto@gov.fi

Päätösehdotus: Vanhusneuvosto merkitsee asian tiedoksi ja valitsee halutessaan 1-2 edustajaa osallistumaan paikan päälle.

Päätös: Vanhusneuvosto merkitsi asian tiedoksi

1. **Muut asiat**

Puheenjohtaja Irmeli Vainio

Vanhusneuvoston työryhmässä tuli esiin yhdistysten järjestämän ulkoiluavun haasteet Aurinkokodin asukkaiden kanssa. Yhdistysten vapaaehtoisilla olisi mahdollisuuksia ulkoiluttaa asukkaita, mutta vaikuttaa siltä, että Aurinkokodin henkilökunnalla ei ole aikaa/ mahdollisuuksia auttaa ja pukea asukkaita, jotta ulkoilutus onnistuisi. Vapaaehtoisilla ei ole lain puitteissa mahdollisuutta mennä asukkaan kotiin itse häntä auttamaan. Puheenjohtaja on ollut yhteydessä asiasta Aurinkokodin asumispalvelujohtaja Piia Korpelaan. Hän on luvannut selvitellä asiaa ja neuvostossa asiaan palataan, kun lisätietoa saadaan.

Seija Tuominen

Seija ehdotti vanhustenviikolle yhteisesti järjestettävää tilaisuutta, elokuvanäytöstä tai videoesitystä Kultarannasta. Kannatusta sai enemmän Kultarannasta tehty video ja sen yhteydessä opas kertomassa aiheesta. Päätettiin edistää tilaisuutta tarkistamalla tilamahdollisuuksia sekä oppaan mahdollisuuksia osallistua tilaisuuteen. Alustavasti tilaisuus yritetään järjestää ma 7.10. klo 15.00, mikäli mm. tilat ja opas siihen ajankohtaan saadaan. Videonäytöksen + oppaan hinta on 230€. Kustannusten rahoittajasta ei vielä tehty päätöstä.

Vapaa-aikapalvelupäällikkö Eija Laurila

Tiedoksi perusavustusten käsittelytilanne. Perusavustukset käsitellään 28.5.2024 hyvinvointilautakunnassa. Mikäli jollain yhdistyksellä on tarve lähettää avustushakemukseen liitteitä tms., se on vielä mahdollista.

1. **Seuraava kokous**

Sihteeri Marika Lineri

Erityisryhmien liikkumisen parantaminen- hankkeen ohjausryhmä toivoo vanhusneuvoston osallistumista hankkeen työpajaan mahdollisesti kesäkuun alkupuolella tai vasta elokuussa. Mikäli hankkeen työpaja päätetään toteuttaa kesäkuussa, olisi seuraava kokous hyvä sopia työpajan yhteyteen.

Päätösehdotus: Vanhusneuvoston seuraava kokous sovitaan tämän kokouksen jälkeen olevassa hanketilaisuudessa. Kokousaika ilmoitetaan vielä kaikille pöytäkirjan lähettämisen yhteydessä.

Päätös: Vanhusneuvoston kokous päätettiin sopia hanke-esittelyn jälkeen.

Lisäys päätökseen hanke-esittelyn jälkeen:

Seuraavan kokouksen ajankohdaksi sovittiin 29.8. klo 15.00-16.30.

Kokouksen jälkeen klo 16.30-17.30 jatketaan työstöä Erityisryhmien liikkumisen parantaminen- hankkeen osalta. Molemmat tilaisuudet valtuustosalissa.

1. **Kokouksen päättäminen**

Kokous päätettiin klo 15.25

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Irmeli Vainio, pj. Marika Lineri, sihteeri